২০২২–২৩ নিউজিল্যান্ড পুরুষ ক্রিকেট দলের অস্ট্রেলিয়া সফর
নিউজিল্যান্ড পুরুষ ক্রিকেট দল ২০২২ সালের সেপ্টেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য অস্ট্রেলিয়া সফর করে। ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়। সফরটি প্রাথমিকভাবে ২০২১ সালের শুরুতে অনুষ্ঠিত হওয়ার কথা থাকলেও কোভিড-১৯ মহামারির কারণে সফরটি স্থগিত করা হয়। ২০২২ সালের মে মাসে সফরের নতুন সূচি নিশ্চিত করা হয়। সিরিজে অস্ট্রেলিয়া ৩–০ ব্যবধানে জয়লাভ করে।